**NAZIV KORISNIKA: SREDNJA ŠKOLA HRVATSKI KRALJ ZVONIMIR, KRK**

**SAŽETAK DJELOKRUGA RADA:**

Djelokrug rada Srednje škole Hrvatski kralj Zvonimir je kreirati poticajno školsko ozračje koje će svakom učeniku osigurati uspješnost školovanja i osjećaj vlastite vrijednosti. Kroz izvannastavne aktivnosti promičemo općeljudske vrijednosti, potičemo učeničku kreativnost i socijalne kompetencije. Permanentni rad djelatnika na stručnom usavršavanju; njihova suradnja s učenicima u radu na projektima, priredbama, humanitarnom radu, izradi školskog lista, CD-a i filmova škole garancija su uspješnosti naše škole u kreiranju odgovornih i kompetentnih mladih ljudi. Poticat ćemo suradnju s roditeljima te ih aktivno uključivati u život i rad Škole. Stalna evaulacija rada i korištenje rezultata u praksi, polazište je unapređivanja nastavnog procesa i općenito odgojno obrazovnog rada Škole.

**ORGANIZACIJSKA STRUKTURA:**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar, vodoinstalater, instalater-monter). Nastava je organizirana u jutarnjoj smjeni, u petodnevnom radnom tjednu sa slobodnim subotama. Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, dok su sve ostale nastavne i vannastavne aktivnosti određene Godišnjim planom i programom škole te Kurikulumom.

**FINANCIJSKI PLAN ZA 2021.-2023. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2021.** | **2022.** | **2023.** |
| 1. | Zakonski standard ustanova srednjeg školstva | 8.285.700,00 | 8.285.700,00 | 8.285.700,00 |
| 2. | Programi iznad zakonskog standarda ustanova srednjeg školstva | 1.244.850,00 | 1.674.200,00 | 1.069.000,00 |
|  | **Ukupno razdjel:** | **9.530.550,00** | **9.959.900,00** | **9.354.700,00** |

**NAZIV PROGRAMA:**

**ZAKONSKI STANDARD USTANOVA OSNOVNOG / SREDNJEG ŠKOLSTVA**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

Cilj nam je pružanje usluge srednjoškolskog obrazovanja i odgoja naših učenika. U narednom razdoblju nastojat ćemo podići kvalitetu nastave na što višu razinu stalnim usavršavanjem nastavnika, uvođenjem novih tehnologija te podizanjem materijalnih i drugih uvjeta na viši standard, prema našim mogućnostima.

I nadalje ćemo poticati učenike na izražavanje kreativnosti, sposobnosti i talenata kroz organizirane slobodne aktivnosti, natjecanja i druge školske projekte.

Poticat će se kvalitetna komunikacija između profesora, učenika i roditelja u svrhu postizanja što boljih rezultata učenika.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 07/17, 68/18, 98/19, 64/20) i Zakona o ustanovama (NN 76/93, 29/97, 47/99, 35/08, 127/19)); Uputama za izradu proračuna Primorsko goranske županije 2021.-2023. od 07. listopada 2020. godine; Godišnji izvedbeni odgojno-obrazovni plan i program rada za školsku godinu 2020./2021. kojim se utvrđuje način rada svih obrazovnih programa za stjecanje srednje stručne i školske spreme; Školski kurikulum Srednje škole Hrvatski kralj Zvonimir, nastavne i izvannastavne aktivnosti za školsku godinu 2020./2021.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

U planu prihoda i primitaka za 2021.- 2023. godinu planirani su slijedeći prihodi:

* Iz državnog proračuna u 2021. ostvariti će se 7.210.000,00 kn. Za 2022. i 2023. godinu planirana su ista sredstva kao i za 2021. prema uputama Ministarstva financija za izradu proračuna.
* Iz županijskog proračuna ostvariti će se 760.000,00 kn za zakonski standard ustanova srednjeg školstva, te 25.000,00 kn za Programe iznad zakonskog standarda. U 2022. i 2023. godini planirana su ista sredstva prema Okvirnom prijedlogu financijskih planova srednjih škola koje je dostavila Primorsko goranska županija.
* Iz vlastitih prihoda škole ostvariti će se 130.500,00 kn. Isti iznos planiran je za sve tri godine.
* Iz pomoći JL(R)S ostvariti će se 130.000,00 kn. u 2021. godini U 2022. i 2023. godini planira se prihod u istom iznosu.
* Iz pomoći iz državnog proračuna temeljem prijenosa EU sredstava realizirati će se 130.000,00 kn
* Iz prijenosa između proračunskih korisnika istog proračuna temeljem prijenosa EU sredstava u 2021. godinu realizirati će se 1.024.850,00 Kn. u 2022. godini 1.454.200,00 kn i u 2023. godini 849.000,00 Kn; a sve temeljem uputa Regionalne razvojne agencije PGŽ-e
* Od donacija ostvariti će se 12.000,00 kn. Isti iznos planiran je u 2022. i 20232. godini.
* Prihodi za posebne namjene planirani su u iznosu od 5.000,00 Kn za sve tri godine.
* Prihodi s naslova osiguranja planirani su u iznosu od 2.000,00 Kn za sve tri godine.
* Prihodi od nefinancijske imovine iznose 1.200,00 kn za sve tri godine. To su sredstva od prodaje stana koja se ulažu u održavanje školske zgrade.

Prihodima iz državnog proračuna predviđeno je financiranje:

* Rashoda za zaposlene u iznosu 7.280.200,00 kn. u 2021. godine. Za 2022. i 2023. godinu planirana su ista sredstva jer nije predviđena značajnija promjena broja zaposlenih., Uz plaće u planiranom iznosu uključeni su i ostali rashodi za zaposlene, kao što su jubilarne nagrade, pomoći, dar djeci i sl.
* Rashodi za knjige u iznosu od 10.000,00 kn
* Rashodi za pristojbe 19.800,00 Kn

Iz županijskog proračuna ostvariti će se 760.000,00 kn za decentralizirane funkcije SŠ te je predviđeno financiranje:

* Materijalnih rashoda u iznosu od 758.700,00 Kn
* Financijskih rashoda 1.300,00 Kn ;

Te 25.000,00 Kn za programe iznad zakonskog standarda čime je predviđeno financiranje

* Materijalni rashoda u iznosu od 23.000,00. Kn
* Rashoda za nabavu proizvedenu dugotrajne imovine u iznosu od 2.000,00 kn

Prihodima JL(R)S, vlastitim prihodima škole, prihodima za posebne namjene i donacijama financiraju se školske aktivnosti i projekti, školske manifestacije, te ulaganje u opremu i zgradu.

Navedenim sredstvima financira se rad škole. U školskoj godini 2020./2021. imamo 19 razrednih odjeljenja i 377 učenika.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Prelazak na učenje na daljinu zbog epidemije izazvane koronavirusom u školskoj godini 2019./20. primorala je nastavnike i stručne suradnike na prilagodbu novim načinima rada i potaknula ih da istražuju i usvoje nove online alate i tehnike koji bi učenicima omogućili nastavak obrazovanja i aktivnosti učenja. Vezano za provedbu nastave na daljinu, škola je sukladno uputama Ministarstva, s ciljem uspostave komunikacijskih kanala te korištenja sadržaja, organizirala nastavu na daljinu. Učenici i nastavnici su školsku godinu završili korištenjem modela učenja na daljinu, osim učenika koji su praktične vježbe, završne i razlikovne ispite te popravne ispite trebali pohađati u školi. Omogućeno je i održavanje stručne prakse kod poslodavaca gdje god su to epidemiološke preporuke dozvoljavale. U školi je organizirana i dodatna nastava za učenike koji su trebali ispraviti negativne ocjene, a u skladu s Uredbom Vlade RH (»Narodne novine«, br. 64/20). Državna matura održala se u lipnju i početkom srpnja (od 8. lipnja do 2. srpnja) u dva bloka: obavezni predmeti i izborni predmeti.

U prethodnoj godini definirali smo sedam pokazatelja uspješnosti koja smo nastojali ostvariti

i realizirati tijekom šk. godine 2019. /2020. Kroz školske aktivnosti realizirali smo: ostvarenje nastavnih planova i programa, tekuće održavanje školske zgrade i opreme, opremanje škole. Nastavni plan i program uspješno je realiziran kako je predviđeno uz promijenjene uvjete rada uzrokovane epidemijom COVID 19.Zadane ciljeve ostvarili smo u cijelosti kako je predviđeno ili djelomično uz promijenjene uvjete rada uzrokovane epidemijom COVID 19.

* **Sudjelovanje učenika na županijskim i državnim natjecanjima**

S obzirom na epidemiološke mjere i preporuke Nacionalnog stožera civilne zaštite, i uz suglasnost Ministarstva znanosti i obrazovanja, 22.travnja 2020. godine donijeta je Odluka o otkazivanju daljnje provedbe natjecanja i smotri učenika osnovnih i srednjih škola u 2019./2020. školskoj godini. Nakon donošenja odluke o zatvaranju škola 13. ožujka 2020., organizacija i provedba natjecanja i smotri bila je onemogućena. Agencija za odgoj i obrazovanje je 4. lipnja 2020. godine, uz suglasnost Ministarstva znanosti i obrazovanja, donijela Odluku o naknadnoj provedbi natjecanja i smotra učenika osnovnih i srednjih škola Republike Hrvatske koja nisu održana zbog epidemije bolesti COVID-19. Natjecanja i smotre u organizaciji Agencije za odgoj i obrazovanje održat će se u razdoblju od 7. rujna do 31. prosinca 2020. godine.

Na županijsku i državnu razinu natjecanja plasirao se 31 učenik iz naše Škole, ali zbog epidemije bolesti COVID-19 nisu svi dobili priliku pokazati svoju darovitost, trud i rad.

* **Cjelogodišnji projekt: „Čovjek to sam ja“**

Uključuje brojne aktivnosti i programe te je implementiran u aktivnosti redovne nastavne i programe iznad zakonskog standarda. Zbog pandemije koronavirusa učenici i djelatnici škole realizirali su tek dio planiranih aktivnosti kroz kulturno-zabavne i edukativne sadržaje te se isti nastavlja u školskoj godini 2020./21.

Od preventivnih programa i planiranih aktivnosti provedeno je sljedeće:

* **Prva minuta je najvažnija**

U organizaciji Gradskog društva Crvenog križa i Hrvatskog zavoda za javno zdravstvo, a pod vodstvom dr. med. Ksenije Končarević, dana 18. rujna 2019. godine u našoj školi je održana radionica namijenjena učenicima drugih i 3. U razreda „Prva minuta je najvažnija“. Cilj edukacije bio je osposobiti mlade kako prepoznati životnu ugroženost, pozvati hitnu medicinsku pomoć te pravovremeno započeti pružati prvu pomoć.

* **Studentski domjenak i obilježavanje Međunarodnog dana glazbe**

Na Studentskom domjenku organiziranom u petak **27. rujna 2019**. godine u maloj dvorani Srednje škole Hrvatski kralj Zvonimir, bivši učenici, studenti različitih fakulteta i studijskih grupa predstavili su svoje fakultete maturantima i odgovarali na njihova pitanja. Studenti su maturantima pružili potrebne informacije o medicinskom, agronomskom, pravnom, ekonomskom, hotelijerskom, kineziološkom fakultetu te studiju radiologije i studiju farmacije.

Studentski domjenak je organiziran s ciljem poticanja druženja i razmjene informacija između bivših i sadašnjih učenika te profesionalnog usmjeravanja neodlučnih i nedovoljno informiranih maturanata u odabiru budućeg zvanja.

* **Predstavljanje studentskih programa fakulteta**

U četvrtak i petak, **24. i 25. listopada 2019.** u maloj dvorani Srednje škole Hrvatski kralj Zvonimir, učenici završnih razreda (4.GA, 4.GB, 4.E, 4.HTT) imali su priliku upoznati se sa studijskim programima riječkih i zagrebačkih fakulteta.

* **Zasadi drvo, ne budi panj – Dani kolektivne sadnje drveća od 25. do 27. listopada 2019,**

Građanska inicijativa Dani kolektivne sadnje drveća u Hrvatskoj pokrenuta je s idejom da svatko može zasaditi drvo i na taj način doprinijeti poboljšanju vlastite životne sredine, a ujedno i dati svoj doprinos borbi protiv klimatskih promjena.

Učenici Srednje škole Hrvatski kralj Zvonimir Krk svojom su akcijom sadnje stabala podržali inicijativu "Zasadi drvo, ne budi panj". Stabla su posadili učenici prvih razreda, uz suradnju Vecla d.o.o iz Krka

* **Dramska radionica – program Ruksak pun kulture**

Po odobrenoj prijavi na program Ministarstva kulture pod nazivom Ruksak pun kulture – program poticanja djece i mladih na razumijevanje i usvajanje umjetnosti i kulture u dislociranim i prometno slabije povezanim područjima Republike Hrvatske, dana **23. listopada 2019.** naši učenici sudjelovali su u dramskoj radionici pod nazivom Coco u organizaciji Senke Bulić, glumice, redateljice i voditeljice umjetničke organizacije Kazalište Hotel Bulić.

* **Posjet Interliberu, Kući Šenoa i HAZU, 15. studenoga 2019.**

Učenici ljubitelji knjige, u pratnji nastavnica hrvatskoga jezika Mirjane Komadine Mergl i Darije Papa, u petak su 15. studenoga 2019., u Mjesecu hrvatske knjige, posjetili Sajam knjiga i učila Interliber. Nakon razgleda sajma, posjetili su obiteljski muzej, Kuću Šenoa te se upoznali s radom i crticama iz obiteljskog života Augusta Šenoe. Uslijedio je odlazak u Hrvatsku akademiju znanosti i umjetnosti u čijem smo atriju, uz kratko predavanje, razgledali original Bašćanske ploče.

* **Obilježavanje Dana tolerancije, 16. studenoga 2019.**

Održan je zajednički sat učenika prvih razreda u sklopu cjelogodišnjeg projekta Čovjek - to sam ja i obrade teme komunikacije u nastavi hrvatskog jezika, psihologije, glazbenog i građanskog odgoja. Učenici 1.G razreda su prezentirali Ruke, Davora Rundeka, koju su uvježbali znakovnim sustavom za gluhe kao projekt o komunikaciji u sklopu nastave Hrvatskog jezika. Učenici 4.GA izradili su videouradak „Budi i ti nečija krila“.

* **Radionica Samo zdravo**

U ponedjeljak, **11. studenoga** i u petak **15. studenoga 2019.** održano je predavanje i radionica Samo zdravo. Aktivnost je bila namijenjena učenicima trećih razreda naše škole. Namjena ove aktivnosti bila je shvatiti da uravnotežena prehrana utječe na pravilan rast i razvoj, potiče ispravan rad svih organa i tijela u cjelini, čini ljude zdravima i otpornima na bolesti. Radionicu je vodila Sandra Kolonić, prof., ispred Udruge Gaia Nova iz Rijeke.

* **Dan sjećanja na Vukovar, 18. studenoga 2019.**

Povodom obljetnice stradanja Vukovara, učenici Srednje škole Hrvatski kralj Zvonimir i njihovi profesori upalili su lampione u obliku vukovarskog vodotornja izrazivši tako duboko poštovanje spram svih stradalnika i žrtava Vukovara.

* **Posjet kazalištu Gavella**

Uprizorenje Krležine drame Gospoda Glembajevi u zagrebačkom kazalištu Gavella pogledali su krčki srednjoškolci **13. prosinca 2019**.

* **Božićni humanitarni sajam**

U Srednjoj školi Hrvatski kralj Zvonimir, već tradicionalno, u ponedjeljak **23. prosinca 2019.** održan je Božićni humanitarni sajam. Glazbenim programom za vrijeme velikog odmora sve prisutne su u školskom holu razveselili učenici 1. razreda gimnazije koji su izveli tri prigodne pjesme, a učenici 4.e i 3.e razreda su sa svojim nastavnicima otpjevali pjesmu We are the world. Ugostitelji, kuhari i konobari, uz vodstvo prof. Saše Bešlića i Željka Cvitkušića, pripremili su izložbeni i prodajni prostor u holu gdje su učenici i nastavnici, ali i svi zainteresirani, mogli po povoljnim cijenama kupiti kolače i druge slastice. Osim navedenoga, prisutni su se mogli okrijepiti zdravim napitcima. To se posebno svidjelo i grupi vrtićaraca koji su, u pratnji ravnateljice Dječjeg vrtića Katarina Frankopan, Irene Žic Orlić, te njihovih teta, razgledali jestivu instalaciju božićnog sela koje su naši ugostitelji uz kreativnu zamisao prof. Bešlića „sagradili“ i postavili na glavni školski ulaz. Sav prikupljeni iznos je doniran učenici naše škole Nensi Ajder (4.GB), a za potrebe nabave novog invalidskog vozila, tj. mobility skutera.

* **Izvanučionična nastava - Posjet Arheološkom muzeju u Zagrebu, 20. siječnja 2020.**

Posjet učenika 2. razreda gimnazije Arheološkom muzeju u Zagrebu - AMZ realiziran je kao dio projekta Arheološki susreti, tj. popularizacije znanosti koja se u školi provodi u okviru nastave Povijesti od 2016. godine.

* **DSD II jezični kamp u Zagrebu**

Trinaest učenika 2. i 3. razreda Srednje škole Hrvatski kralj Zvonimir u pratnji prof. Marijane Tomašić boravilo je **od 24. do 26. siječnja 2020**. u Zagrebu na trodnevnom jezičnom kampu u organizaciji Njemačkog središnjeg ureda za školstvo u inozemstvu.

* **Obilježili smo Međunarodni dan sjećanja na holokaust**

U velikoj vijećnici Grada Krka, **27. siječnja 2020**. obilježen je Međunarodni dan sjećanja na holokaust i sprječavanja zločina protiv čovječnosti koji se upravo na taj dan obilježava diljem Europe. Obilježavanje organizira Udruga antifašističkih boraca i antifašista otoka Krka, uz potporu Srednje škole Hrvatski kralj Zvonimir, Krk te osnovnih škola Fran Krsto Frankopan Krk, Malinska-Dubašnica i Omišalj čiji su učenice i učenici zajedno s profesorima, učiteljima i ravnateljima ispunili dvoranu.

* **Realiziran programa Škole ambasadora Europskog parlamenta, 24. siječnja 2020.**

Kao prva škola PGŽ-a i prva otočna škola u trogodišnjem programu "Škola ambasador Europskog parlamenta 2016.- 2019.", po treći put u našoj školi ugostili smo hrvatskog zastupnika u Europskom parlamentu. Europarlamentarka Ruža Tomašić je održala govor mladim ambasadorima kojima je, tijekom svečanosti upriličene u školskom holu, dodijelila diplome za promicanje europske parlamentarne demokracija, aktivnog građanstva i razumijevanje vlastitih prava i obveza državljana Europske unije u šk. god. 2018./2019.

Tijekom trogodišnje provedbe programa, naša je škola prema vanjskoj evaluaciji ocijenjena najvišim ocjenama i našla se u samom vrhu na popisu Škola ambasadora (odmah iza Gimnazije Vukovar).

* **Škola ambasador EP-a, seminar, 27. i 28. siječnja 2020.**

U organizaciji Ureda Europskog parlamenta u Hrvatskoj 27. i 28. siječnja održan je seminar za profesore i profesorice iz hrvatskih srednjih škola koje sudjeluju u programu “Škole ambasadori Europskog parlamenta” na kojem je sudjelovala naša profesorica Gordija Marijan.

* **Akcije dobrovoljnog darivanja krvi - Darujući krv darujemo život - 5. veljače 2020., 6. travnja 2020.**  i **7. listopada 2020.**

U suradnji s Gradskim društvom Crvenog križa u Krku, organizirano je predavanje za maturante na temu Dobrovoljno darivanje krvi - Kako se postaje dobrovoljni darivatelj. Vesna Čavar, dr.med upoznala je učenike s načelima dobrovoljnog darivanja krvi, a učenici završnih razreda pristupili su organiziranim akcijama dobrovoljnog darivanja krvi.

* **Obilježili smo Dan sigurnijeg interneta 2020.**

Dana **11. veljače 2020.** obilježen je međunarodni Dan sigurnijeg interneta s ciljem poticanja i promicanja sigurnije i odgovornije upotrebe tehnologije i mobilnih uređaja. Učenici 1.G, 1.E, 1.U i 2.HTT razreda rješavali su različite online kvizove na temu sigurnije upotrebe interneta i elektroničkog nasilja.

* **Valentinovo u našoj školi**

Proslava ljubavi u Srednjoj školi Hrvatski kralj Zvonimir upriličena je u petak, **14. veljače. 2020.** priredbom u maloj sportskoj dvorani u kojoj su sudjelovali učenici 1.HTT, 3.HTT, 3.G, 4.G, 2.S, 3.E i 1.G razreda, pod vodstvom prof. Zdenke Stegnjaić.

* **Obilježen Tjedan psihologije – Radionica: Novi Insta hit: Kako biti mentalno fit, 18. veljače 2020.**

Rijeka psihologije je ove godine potekla i u našoj školi. Gracia Dekanić, Marina Stijepić i Martina Barać mlade psihologinje, bivše učenice naše škole, održale su u Tjednu psihologije radionicu pod nazivom "Novi Insta hit: kako biti mentalno fit?" U radionici je sudjelovalo 20 učenika završnih razreda. Tom prilikom upoznali su se s konceptom mentalnog zdravlja i što oni mogu učiniti za sebe i druge u zajednici.

* **Obilježen Dan ružičastih majica, 26. veljače 2020.**

Svake godine, zadnje srijede u veljači, obilježava se Dan ružičastih majica (Pink Shirt Day)! Ove su se godine osnovnoškolci i srednjoškolci okupili u predvorju Dječjeg vrtića Katarina Frankopan kako bi obilježili dan borbe protiv vršnjačkog nasilja i odaslali poruku mira.

* **Natjecanje mladih Hrvatskoga Crvenog Križa, subota 7. ožujka 2020.**

Naši su učenici u kategoriji srednja škola - mladi, uz mentorstvo dr. Ane Dominković osvojili prvo mjesto, u sastavu: Noah Brivet, Dana Žužić, Doroteo Dobrinčić, Mateo Satinović, Katarina Polonijo.Članovi druge ekipe bili su: Božana Krajnović, Lovro Grdinić, Melisa Keserović, Katarina Depikolzvane, Luka Drpić i Sabrina Magdić.

* **Online predstavljanje Srednje škole Hrvatski kralj Zvonimir, Krk, 28. travnja 2020.**
* **Škola ambasador Europskog parlamenta- Umjetnost u doba korone, 6. svibnja 2020.**

Kako motivirati učenike, kako održati prijateljske odnose, kako na izazove COVID-19 odgovoriti humorom, kako posjetiti europske i svjetske muzeje.? Mladi ambasadori Srednje škole Hrvatski kralj Zvonimir - Škole ambasadora Europskog parlamenta su odgovorili na izazov stvaranja rekonstrukcija (remake) poznatih umjetničkih djela te su u prinudnoj karanteni snimili fotografiju po uzoru na izabrano umjetničko djelo.

* **Obilježen Dan Europe i eTwinning dan, 9. svibnja 2020.**

Srednja škola Hrvatski kralj Zvonimir s ponosom nosi titule Škole ambasadora Europskog parlamenta i eTwinning škole. Mladi ambasadori naše Škole radili su i tijekom nastave na daljinu i pripremili kviz o poznavanju EU i projekt i Virtualno putujem po EU

* **Online obilježavanje Dana srednje škole hrvatski kralj Zvonimir - Vremeplov Dana škole, 4. lipnja 2020.**

Uz pjesmu, ples i kreativne uratke naših učenika, Srednja škola Hrvatski kralj Zvonimir iz godine u godinu uveseljava svoje uzvanike, nastavnike i učenike proslavama svojega dana – Dana Srednje škole Hrvatski kralj Zvonimir, koji se obilježava istoga dana kada i Dan Grada Krka – 4. lipnja. Ove godine, nažalost, nismo imali priliku uživati u primorskim zvucima, čakavskoj besedi, kreativnim glumačkim ostvarenjima, zborskim skladbama u maloj školskoj dvorani, ali smo imali priliku vidjeti vremeplov obilježavanja Dana škole unazad nekoliko godina – podsjetnik na maštovite i vrijedne rezultate krčkih srednjoškolaca. Svake je godine tema Dana škole predstavljanje cjelogodišnjeg projekta na kojem predano rade talentirani i motivirani učenici te njihovi nastavnici. Tijekom godina, Dan škole obilježavan je raznovrsnim temama, ali uvijek vezanima za očuvanje primorskog i krčkog kulturnog i prirodnog naslijeđa sve do ovogodišnjeg koji nije nažalost dokraja realiziran – Čovjek, to sam ja. Također, Dan škole uvijek je bio i jest prigoda za nagrađivanje najuspješnijih učenika i nastavnika (mentora na natjecanjima i projektima) te dodatni poticaj za rast škole kao moderne ustanove, otvorene međunarodnoj europskoj suradnji koja teži izvrsnosti u svim područjima njezina djelovanja.

* **Pripreme za sudjelovanje na 35. Plitvičkom maratonu, 7. lipnja 2020.**

Plitvički maraton 2020.odgođen je zbog koronavirusa za studeni 2020. To je prvi prekid u sudjelovanju naših učenika zadnjih petnaestak godina.

* **Sudjelovanje u projektu "Škole za održivu Europu, 15. lipnja 2020.**

Jedna smo od osamnaest Škola ambasadora Europskog parlamenta koje su ove školske godine sudjelovale u projektu "Škole za održivu Europu" s ciljem osnaživanja i uključivanja mladih osoba i odgojno-obrazovnih radnika u rasprave o Globalnim ciljevima održivog razvoja s posebnim naglaskom na kontekst predsjedanja Hrvatske Vijećem Europske unije.

* **Eko-škola za eko-otok Krk, lipanj 2020.**

Škola je primila brončani certifikat kao priznanje za šest godina neprekidnog statusa. Brončanim certifikatom i Zelenom zastavom Međunarodna koordinacija za Eko-škole potvrdila je Školi obnovljeni status eko-škole (koji se obnavlja svake dvije godine brojnim aktivnostima brige o okolišu i razvoju ekološke svijesti) i ispunila sve smjernice za provedbu programa Eko-škole te učinila potrebne radnje za obnavljanje ovog međunarodnog priznanja.

* **Obilježavanje Međunarodnog dana mira i ENO dana sadnje stabala, 22. rujna 2020.**

Naši su maturanti u školskom masliniku posadili stablo masline koje simbolizira mir. Tako smo već jedanaestu godinu zaredom obilježili i Dan sadnje stabala, tj. proslavili 20. rođendan ENO – Environment Online programa.

* **Otvorenje izložbe "Moja domovina", 22. rujna 2020.**

Na fotografskom natječaju "Moja domovina" nagrađene su čak dvije fotografije naše učenice Katarine Depikolozvane (2.G) koja je osvojila i prvo i treće mjesto. Otvorenje izložbe je bilo planirano početkom svibnja u Zagrebu za vrijeme održavanja završnice natjecanja Ponos domovine. Zbog epidemiološke situacije, izložba nije otvorena. Udruga Ponos domovine je školi ustupila izložbu i time učinila veliku čast da zidove naše škole krase fotografije učenica i učenika iz cijele Lijepe Naše.

* Sudjelovanje učenika u programu: **Morski akcijski dani – Krčko podmorje 2020.**

Pod zajedničkim nazivom Krčko podmorje 2020. - Morski akcijski dani, između 5. i 12. rujna 2020., na području i u okolici grada Krka, odvijao se čitav niz atraktivnih događanja, od programa međunarodnog natjecanja u ronjenju na dah Adriatic Depth Trophy, preko znanstvenog skupa na temu Proširenje Ekološke mreže Natura 2000 na morska područja s ciljem očuvanja staništa periske, pa sve do eko-akcije čišćenja krčkog podmorja na području luka Krk i Dunat. U eko-akciji sudjelovali su nastavnici učenici volonteri iz 2.HTT, 3.HTT, 3.G i 4.G.

* **Državna razina natjecanja: PONOS DOMOVINE 2020, 5. listopada 2020.**

Na državnoj razini natjecanja Ponos domovine 2020. pod vodstvom prof. Gordije Marijan, naši učenici: Ana Milčetić, Ivana Milčetić i Fran Marijan osvojili su 2. mjesto, a učenici Karlo Srdoč, Antonio Jurešić i Matko Zahija 5. mjesto.

* **Ususret stogodišnjici srednjoškolskoga obrazovanja – snimanje milenijske fotografije, 12. listopada 2020.**

Srednja škola Hrvatski kralj Zvonimir u Krku iduće će godine, 12. listopada 2021. godine, svečano obilježiti i proslaviti stogodišnjicu srednjoškolskoga obrazovanja na otoku Krku. Veliki jubilej zaslužuje i dostojnu pripremu pa će ova školska godina najvećim dijelom biti obilježena pripremama za obilježavanje stoljetne tradicije otočnog obrazovanja. U skladu s time, Škola će na brojne načine obilježiti svoju dugu povijest; tiskanjem Ljetopisa, izložbama, svečanom priredbom, promocijom novoga loga Škole i brojnim drugim aktivnostima s ciljem upoznavanja otočne, ali i šire javnosti sa značajem koji je srednjoškolsko obrazovanje imalo i još uvijek ima za sve stanovnike grada, ali i otoka Krka.

* **Obilježavanje Dana Erasmusa (Erasmus Days), od 15. do 17. listopada 2020.**

Prigodno smo obilježili godišnju proslavu najvećeg programa. Učenici 3.HTT razreda uključeni u Erasmus+ projekt strateškog partnerstva EUtourism radom na projektnim aktivnostima obilježili Dane Erasmusa.Projekt strateškog partnerstva EUtourism usmjeren je na razvoj komunikacijskih vještina na engleskom jeziku učenika turističkih usmjerenja.

* **Obilježavanje Dana kravate, 18. listopada 2020.**

Od mnogobrojnih tradicionalnih događanja u našoj školi, svakako se ističe jedno od najdugovječnijih, a to je obilježavanje Dana kravate. Dan kravate svake se godine obilježava 18. listopada (ove godine u nedjelju) pa su učenici i nastavnici škole dan posvećen dostojanstvu i kulturi uljudnosti proslavili u petak, 16. listopada 2020.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2021.** | **2022.** | **2023.** |
| 1. | Osiguravanje uvjeta rada | 8.230.700,00 | 8.230.700,00 | 8.230.700,00 |
| 2. | Investicijsko održavanje objekata i opreme |  |  |  |
| 3. | Opremanje ustanova školstva | 55.000,00 | 55.000,00 | 55.000,00 |
|  | **Ukupno program:** | **8.285.700,00** | **8.285.700,00** | **8.285.700,00** |

**RAZLOG ODSTUPANJA OD PROŠLOGODINJIH PROJEKCIJA:**

U prošlogodišnjoj projekciji financijskog plana za 2020. godinu ukupni prihodi za osiguravanje uvjeta rada iznosili su 7.710.700,00 kn. Ove godine planirani prihodi za istu namjenu su 8.230.700 kn, što je za 520.000,00 kn više. Do razlike ukupnog plana prihoda između projekcije u listopadu 2019. godine i ovogodišnje projekcije došlo je zbog povećanja prihoda na pojedinim izvorima financiranja. U ovogodišnjoj projekciji planirani prihodi za 2020. godinu od MZO iznose 7.210.000,00 kn 640.000,00 kn više u odnosu na prošlogodišnju. Plan je povećan temeljem dobivenih sredstava u ovoj godini; te ugovorenim povećanjem koeficijenta i osnovice za djeltnike u javnim službama; Nadalje planirani prihodi od PGŽ-e za osiguravanje uvjeta rada iznose 760.000 kn te su za 30.000 kn veći u odnosu na prošlogodišnji plan. Do povećanja je došlo temeljem odobrenih sredstava PGŽ-e za financiranje decentraliziranih funkcija srednjeg školstva. Vlastiti prihodi u ovogodišnjoj projekciji iznose 130.500 kn, i niži su za 30.500,00 kn. Plan je smanjen zbog pandemije uzrokovane Corona virusom. Zbog istog razloga smanjeni su i planirani prihodi od donacija ( za 23.000,00), prihodi od pomoći (za 200.000,00 ) i prihodi za posebne namjene (35.000,00). Prihodi s osnova osiguranja iznose 2.000,00 kn , a u prošlogodišnjoj projekciji nisu bili planirani. Zbog otkaza putovanja učenika očekuje se povrat za neiskorištene avio karte. Prihodi od nefinancijske imovine su isti kao i prošle godine i iznose 1.200,00 kn.

Zbog spomenute pandemije u ovoj godini znatno su smanjeni vlastiti prihodi Škole, te pomoći i donacije. Stoga su ulaganja u tekuće održavanja školske zgrade i nabavku opreme i nastavnih pomagala u 2020. godini puno manja u odnosu na plan.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2021. | Ciljana  vrijednost  2022. | Ciljana  vrijednost  2023. |
| Ostvarenje nastavnih planova i programa | Financiranjem materijalnih i financijskih rashoda omogućiti nesmetano odvijanje nastavnog procesa sukladno planu i programu | % plana | 85 | 86 | 88 | 90 |
| Tekuće održavanje školske zgrade i opreme | Financiranjem tekućeg održavanja omogućiti adekvatan i ugodan prostor za rad i učenje učenicima i nastavnicima | % plana | 40 | 55 | 65 | 85 |
| Opremanje Škole | Nabava nove opreme,koja će omogućiti izvođenje suvremenog i inovativnog nastavnog procesa | % plana | 65 | 77 | 80 | 85 |
| Povećanje broja školskih projekata/  manifestacija/izložbi učeničkih uradaka | Poticanje učenika na timski rad, izražavanje kreativnosti, talenata i sposobnosti kroz projektne aktivnosti | broj | 18 | 19 | 20 | 21 |
| Povećanje broja učenika koji sudjeluju u školskim projektima/  manifestacijama/  priredbama | Poticanje učenika na timski rad, volonterski rad, podizanje svijesti učenika na važnost humanitarnog rada, tolerancije i međukulturalnosti, kao i na izražavanje kreativnosti, talenata i sposobnosti kroz ovakve aktivnosti | broj | 175 | 176 | 178 | 180 |
| Povećanje broja osvojenih mjesta na županijskim i državnim natjecanjima | Poticanje učenika na izražavanje sposobnosti te testiranje kvalitete rada nastavnika s nadarenim učenicima | broj | 24 | 25 | 25 | 26 |

**NAZIV PROGRAMA:**

**PROGRAMI IZNAD ZAKONSKOG STANDARDA OSNOVNOŠKOLSKIH USTANOVA / USTANOVA SREDNJEG ŠKOLSTVA**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

Cilj programa iznad zakonskog standarda naše ustanove je omogućiti stjecanje dodatnih znanja i vještina učenika i nastavnika u skladu s potrebama suvremenog tržišta rada i novih metoda poučavanja, kao i interesima učenika i nastavnika. Programi će se realizirati tijekom školske godine 2020./2021. godine temeljem odobrenih projekata u okviru programa ERASMUS +., temeljem brojnih školskih projekata, i temeljem provođenja programa Obrazovanja odraslih. Krajnji korisnici ovih programa su učenici i nastavnici naše škole, te vanjski sudionici obrazovanja odraslih, a ostvareni rezultati ovisit će o njihovu angažmanu u realizaciji istih, te u prenošenju stečenih znanja na sve učenike i nastavnike u Školi i primjeni istih u nastavi.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12,126/12, 94/13, 152/14, 07/17, 68/18, 98/19, 64/20) i Zakona o ustanovama (NN 76/93, 29/97, 47/99, 35/08, 127/19).;Uputama za izradu proračuna Primorsko goranske županije 2019.-2021. od 09. listopada 2018. godine;  Godišnji  plan i program Srednje škole Hrvatski kralj Zvonimir za školsku godinu 2020./2021., a kojim se utvrđuje način rada svih obrazovnih programa za stjecanje srednje stručne i školske spreme;  Školski kurikul Srednje škole Hrvatski kralj Zvonimir za školsku godinu 2020./2021.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:**

U planu prihoda i primitaka za 2021.- 2023. godinu ukupno planirani prihodi za programe iznad zakonskog standarda iznose 1.244.850 Kn i to:

* prihodi od PGŽ-e iznose 25.000,00 kn. Od toga 20.000,00 kn namijenjeno je za programe poticanja dodatnog odgojno-obrazovnog stvaralaštva; i 5.000,00 za natjecanja i smotre
* vlastiti prihodi u iznosu od 65.000,00 Kn planiraju se ostvariti iz djelatnosti obrazovanja odraslih.
* prihodi od pomoći iz državnog proračuna temeljem prijenosa EU sredstava iznose 130.000,00 Kn i namijenjena su za provođenje mobilnosti učenika i nastavnika unutar zemalja EU temeljem sklopljenih ugovora sa Agencijom za mobilnost i programe Europske unije.
* Prihodi od prijenosa između proračunskih korisnika istog proračuna temeljem prijenosa EU sredstava iznose 1.024.850,00 kn. Uključuju tekuće i kapitalne prihode iz dva projekta: RCK - Mreža kom5entnosti i RCK -Recept

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:**

Prelazak na učenje na daljinu zbog epidemije izazvane koronavirusom u školskoj godini 2019./20. onemogućilo je brojne aktivnosti koje su planirane u sklopu programa iznad zakonskog standarda. Okosnica svih aktivnosti bio je cjelogodišnji projekt:

**- „Čovjek to sam ja“**

U sklopu projekta provedene supojedine projektne aktivnosti kroz foto, video i likovnu radionicu, no zbog pandemije koronavirusa učenici i djelatnici škole nisu bili u prigodi realizirati planirane kulturno-zabavne i edukativne sadržaje projekta te se isti nastavlja u školskoj godini 2020./21.

Nacionalna agencija za mobilnost odobrila je produžetak trajanja trenutnih međunarodnih Erasmus+ projekata za jednu godinu. Stoga projekt neće završiti 2020., već 2021. godine, što uvelike ostavlja mogućnost ostvarenja svih planiranih aktivnosti, a posebice mobilnosti učenika i nastavnika.

Od međunarodnih ERASMUS + projekata mobilnosti, realizirani su:

* **ERASMUS+ Motivated teachers 4 motivated students**

Profesorice Andrijana Žic i Ana Pasarić, članice tima za samovrednovanje škole, **od 1. do 7. rujna 2019.** sudjelovale su na strukturiranom tečaju pod nazivom Best Practices Benchmarking u okviru Erasmus+ projekata mobilnosti nastavnika pod nazivom Motivated teachers 4 motivated students. Tijekom sedmodnevnog boravka u Finskoj i Estoniji, imale su priliku upoznati se s obrazovnim sustavima i reformama koje su ove zemlje provele i time postale prepoznatljive na svjetskoj obrazovnoj sceni.

* **ERASMUS+Start your own business, 4. – 8. prosinca 2019.**

Partnerska škola Ida-Virumaa Kutsehariduskeskus, Silamae, iz Estonije bila je domaćin drugog transnacionalnog sastanka nastavnika uključenih u projekt strateškog partnerstva Start your own business.Na sastanku su sudjelovali projektni koordinatori i nastavnici partnerskih skola iz Estonije, Njemačke, Poljske i Portugala., te projektni tim naše škole: ravnateljica Đurđica Cvitkušić, projektna koordinatorica Ana Pasarić i nastavnici Dijana Stolfa i Nino Sertić. Cilj sastanka bio je izrada multimedijalnog priručnika za učenike na temu poduzetništva pod nazivom Step by step towards your own business.

Za potrebe izrade priručnika održane su dvije radionice. Nastavnica ekonomske grupe predmeta Dijana Stolfa provela je radionice Poduzetnički menadžment kroz primjer Blomst og Krokodille i Komunikacijsko-prezentacijske vještine u vježbeničkim tvrtkama. Za potrebe izrade interaktivnih sadržaja priručnika za učenike organizirana je radionica Web 2.0 alata koji je provela projektna koordinatorica Ana Pasarić.

Tijekom sastanka sudionici su prema unaprijed dogovorenim temama obrađivali pojedine teme multimedijalnog priručnika za učenike te izrađivali interaktivne sadržaje.

Radni dio sastanka iskorišten je za planiranje međunarodnog sajma vježbeničkih tvrtki i međunarodne konferencije predviđenih za svibanj 2020. godine u Hrvatskoj.

* **ERASMUS + Motivated teachers 4 motivated students**

Profesorica ekonomske skupine predmeta, Dijana Stolfa, od **13. do 19. listopada 2019.** sudjelovala je na strukturiranom tečaju pod nazivom Cultivating Entrepreneurial mindset in Education, u okviru Erasmus+ projekata mobilnosti nastavnika pod nazivom Motivated teachers 4 motivated students. Tečaj je održan u Barceloni, a tijekom 5 dana radionica I predavanja, zajedno s kolegama iz Slovenije, Poljske, Nizozemske, Češke, Finske, Rumunjske, Njemačke, Italije i Turske upoznala se sa načinima uvođenja nastave poduzetništva u sve strukovne programe.

Poduzetnička kompetencija istaknuta je i u smjernicama razvoja Europske komisije kao jedna od ključnih kompetencija za razvoj, pa se tako i u našoj školi, u okviru KA2 projekta Start Your Own Business, poduzetništvo uvodi, kao međupredmetna tema u strukovne programe naše škole.

Cilj strukturiranog tečaja je bio uvođenje nastave poduzetništva učenicima bez ekonomskih znanja, ali isto tako i predmetnim profesorima kojima ekonomija nije struka.

* **Let's Living and Moving Consciously in our Europe, 21. - 25. listopada . 2019.**

Nastavnici Ana Pasarić, projektna koordinatorica i Nino Sertić, član projektnog tima sudjelovali na petodnevnom transnacionalnom sastanku u okviru projekta strateškog partnerstva Let's Living and Moving Consciously in our Europe.Sastanak je održan u školi koordinatora projekta Colegiu Economic “Delta Dunării” u Rumunjskoj

* **ERASMUS + TO BEE OR NOT TO BEE**

Učenici prvog i drugog razreda opće gimnazije u pratnji profesorica Gordije Marijan i Jadranke Franolić sudjelovali su od **21. do 25. listopada 2019.** u prvoj projektnoj aktivnosti Erasmus+ projekta To bee or not to bee, održanoj u Osnovnoj školi Polhov Gradec u Sloveniji.

* **ERASMUS + EUtourism** , **od 18. do 22. studenoga 2019**., Las Palmas de Gran Canaria, Spain

Naše su predstavnice projektnog tima, ravnateljica Đurđica Cvitkušić i projektna koordinatorica Ana Pasarić, sudjelovale na prvom sastanku u okviru projekta strateškog partnerstva EUtourism. Petodnevni sastanak održan je u školi IES PÉREZ GALDÓS, koordinatoru projekta Iz Španjolske.Cilj sastanka bio je upoznavanje projektnih partnera i definiranje plana realizacije projektnih aktivnosti. U projekt će biti uključeni učenici smjera hotelijersko-turistički tehničar, a cilj projekta je izrada rječnika engleskog jezika u sektoru turizma.

* **ERASMUS + Let's Living and Moving Consciously in our Europe**

Šest učenica iz programa opća gimnazija i hotelijersko-turistički tehničar sudjelovale su pratnji profesora Gordije Marijan i Nine Sertića u projektu strateškog partnerstva **od 24. studenoga do 1. prosinca 2019.** u Escuola secondaria Feiera Dias, Agualva Cacem u Portugalu.

* **ERASMUS +Through experience to competence I -** Mobilnost učenika u svrhu obavljanja stručne prakse, Lisabon, Portugal od 24. studenoga do 9. prosinca 2019. Mobilnost 14 učenika ekonomskog, turističkog i ugostiteljskog programa u svrhu obavljanja stručne
* prakse u Lisabonu, Portugal u pratnji nastavnika Marijane Tomašić i Željka Cvitkušića.
* **ERASMUS +Through experience to competence -** Mobilnost učenika u svrhu obavljanja stručne prakse, Leipzig, Njemačka od 16. veljače do 2. ožujka 2020. Učenici: Nikola Brnjić, Gabriel Kosić, Tomas Lukarić, Nikola Piršić, Renato Skočilić, Mateo Žužić. Smjer: instalater-monter; mentor: Henning Brendler; nastavnik u pratnji: Dragan Škoro.
* **Robotika**

S ciljem jačanja STEM-a (Science, Technology, Engineering and Mathematics) od školske godine 2019./20. u školi se održav fakultativna nastava robotike. U dvije grupe dvadesetak zainteresiranih učenika upoznalo se s Arduino mikrokontrolerom, što je uključivalo praktično povezivanje znanja iz matematike, fizike (mikroelektronike), informatike… Škola je uložila sredstva za nabavu dovoljnog broja Arduino pločica te pripadnih senzora i ostale opreme koja je potrebna za samostalan rad učenika. Pored toga, prihvaćena prijava škole na natječaju „Internet of things – Generacija NOW“ IRIM-a i T-coma je osigurala dodatnu opremu (senzore) i financiranje. Nastava se održavala u učionici informatike i posebno opremljenom kabinetu iz elektrotehnike. Nastavu vode Hrvoje Karabaić (prof. matematike) i Marko Bosiočić (prof. fizike). Praktična iskustva u programiranju i robotici.

* **Obrazovanje odraslih**

Tijekom 2019. godine započeli smo sa obrazovanjem odraslih. U 2020. godini usprkos zatvaranju Škole uspješno je odrađen prvi program osposobljavanja za zanimanje kuhar specijalist hrvatske nacionalne kuhinje. Trenutno je otvoren novi natječaj za jednostavne poslove u zanimanju slastičar.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2021.** | **2022.** | **2023.** |
| 1. | Produženi boravak učenika |  |  |  |
| 2. | Natjecanja i smotre | 5.000,00 | 5.000,00 | 5.000,00 |
| 3. | Sufinanciranje rada pomoćnika u nastavi |  |  |  |
| 4. | Programi školskog kurikula | 20.000,00 | 20.000,00 | 20.000,00 |
| 5. | Obrazovanje odraslih | 65.000,00 | 65.000,00 | 65.000,00 |
| 6. | Program predškolskog odgoja i obrazovanja pri školama |  |  |  |
| 7. | EU projekti kod proračunskih korisnika | 130.000,00 | 130.000,00 | 130.000,00 |
| 8. | MREŽA KOM5ENTNOSTI - EU projekt | 115.100,00 | 504.450,00 |  |
| 9. | REGIONALNI CENTAR PROFESIJA U TURIZMU - EU projekt | 909.750,00 | 949.750,00 | 849.000,00 |
| 10. | Razvoj regionalnih centara kompetentnosti - EU |  |  |  |
|  | **Ukupno program:** | **1.244.850** | **1.674.200,00** | **1.069.000,00** |

**RAZLOG ODSTUPANJA OD PROŠLOGODINJIH PROJEKCIJA:**

U prošlogodišnjoj projekciji financijskog plana za 2021. godinu planirani su prihodi PGŽ za programe iznad zakonskog standarda ustanova srednjeg školstva u iznosu od 84.302,20 kn za.

Ove godine isti prihodi planirani su u iznosu od 25.000,00 kn, a sve sukladno Uputama za izradu proračuna Primorsko goranske županije 2021.-2023. Naime iznosi za programe školskog kurikuluma i natjecanja su isti kao i prošle godine, dok ove godine nismo planirali sredstva za sufinanciranje rada pomoćnika u nastavi, budući nemamo potrebe. Temeljem sklopljenih ugovora sa Agencijom za mobilnost i programe Europske unije ove godine planirali smo 130.000,00 kn prihoda za realizaciju ugovorenih projekata unutar programa iznad zakonskog standarda srednjoškolskih ustanova dok smo prethodne godine planirali 245.000 kn. Do smanjenja plana došlo je zbog prolongiranja programa zbog pandemije uzrokovane COVID-om 19. Za projekt Obrazovanje odraslih planirani prihodi za 2021. godinu iznose 65.000,00 Kn dok smo u prethodnom razdoblju planirali 60.000,00 Kn. Blago povećanje plana temelji se na interesu i prijavama na novi natječaj. Ove godine ušli smo u dva nova projekta u sklopu RCK – Mreža kom5entnosti i RECEPT. Ukupno planirani prihodi iznose 1.024.850,00 kn.

**POKAZATELJI USPJEŠNOSTI:**

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2020. | Ciljana  vrijednost  2021. | Ciljana  vrijednost  2022. |
| Uključenost učenika u natjecanja i smotre znanja, vještina i sposobnosti | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | broj učenika | 7 | 8 | 9 | 10 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe, te time poticati učenika na timski i volonterski rad, podizanje svijesti učenika na važnost humanitarnog rada, tolerancije i međukulturalnosti, kao i na izražavanje kreativnosti, talenata i sposobnosti kroz ovakve aktivnosti | Broj učenika | 166 | 170 | 173 | 175 |
| Broj pomoćnika u nastavi | Povećanjem broja pomoćnika u nastavi olakšati školovanje učenika s teškoćama | Broj | 1 | 1 | 1 | 2 |
| Uključenost učenika i nastavnika u programe financirane sredstvima EU – među školsko partnerstvo u sklopu eTwininng programa i programa mobilnosti Erasmus + | Sufinanciranjem programa EU poticati međukulturalnost, usvajanje novih tehnologija, komunikacijskih vještina na stranim jezicima i, pripremati učenike za tržište rada te unaprijediti kvalitetu rada i učinkovitost nastavnika primjenom novih metoda poučavanja uz korištenje informacijskih i komunikacijskih tehnologija IKT). | broj učenika  i nastavnika | 33 | 34 | 35 | 37 |
| Broj polaznika obrazovanja odraslih | Kroz obrazovanje ugostiteljskog kadra uključivanje domicilnog stanovništva u djelatnosti ugostiteljstva i turizma, a time i smanjenje odljeva radno aktivnog stanovništva sa Otoka | Broj polaznika | 6 | 6 | 8 | 10 |
| Povećanje broja polaznika programa obrazovanja odraslih | Omogućiti svim zainteresiranim osobama doškolovanje i prekvalifikaciju uvažavajući potrebe tržišta rada, te mogućnost bolje vertikalne prohodnosti u sustavu obrazovanja | broj polaznika | 8 | 8 | 10 | 10 |